stanford-oval/wikipedia huggingface dataset:
בלוט (טקס)
מקומות הפולחן

את הטקס היה ניתן לערוך בכל מקום אך לרוב בוצע במקומות מקודשים: מקדשים, אולמות קורבן, בתים ייחודיים לקורבן, מפל או הר. לעיתים הטקסים התרחשו באולמות של הכוהנים, ולעיתים באגמים וחורשות, שם העניקו לאלים כלי נשק ותכשיטים באמצעות הטבעתם. את קורבנות החיות והאדם היו תולים בחורשה מקודשת.
מבצעי הפולחן

באיסלנד, הטקסים בוצעו על ידי כוהנים, ראשי משפחה מכובדים או לעיתים על ידי מכשף או מכשפה. בסקנדינביה, הבלוט בוצע לרוב על ידי כוהנים בשם גודארד, או מלכים ושליטים מקומיים (יארלים). בשוודיה ובאיסלנד היו גם כוהנות שערכו טקסי בלוט. אמנם לא היה לנשים אלו כוח פוליטי אך ייתכן כי הן יכלו לרשת את מקומו של הגודארד, על חובותיו וזכויותיו. לרוב זוהו הכהנות עם אל הפיריון פריי, אך ישנם הטוענים כי הכהונה התפתחה בשלב מאוחר בהשפעת הנצרות.
לקריאה נוספת

Bray, Daniel, "Sacrifice and Sacrificial Ideology in Old Norse Religion", The Dark Side: Proceedings of the Seventh Australian and International Religion, (Sydney: RLA Press, 2004.
Brøndsted, Johannes, "The Vikings", translated by Estrid Bannister-Good, Pelican Books, (Penguin Books 1960).
Turville-Petre, E.O.G. "Myth and religion of the north: the religion of ancient Scandinavia", ( London: weidenfeld and Nicolson 1964)
CLIO: A journal for students of history in the Australian Capital Territory. https://cliojournal.wikispaces.com/Religious+beliefs+and+rituals+of+the+Vikings (אורכב 17.01.2011 בארכיון Wayback Machine)
National Museum of Denmark, accessed 12 may 2016, http://en.natmus.dk/historical-knowledge/denmark/prehistoric-period-until-1050-ad/the-viking-age/religion-magic-death-and-rituals/the-viking-blot-sacrifices
הערות שוליים

↑  Daniel Bray, "Sacrifice and Sacrificial Ideology in Old Norse Religion", The Dark Side: Proceedings of the Seventh Australian and International Religion, (Sydney: RLA Press, 2004), p.123
↑  https://cliojournal.wikispaces.com/Religious+beliefs+and+rituals+of+the+Vikings
↑  p. 126-130 Bray,
↑  E.O.G. Turville-Petre, "Myth and religion of the north: the religion of ancient Scandinavia", ( London: weidenfeld and Nicolson 1964), p.251
↑  https://cliojournal.wikispaces.com/Religious+beliefs+and+rituals+of+the+Vikings
↑  Johannes Brøndsted, "The Vikings", translated by Estrid Bannister-Good, Pelican Books, (Penguin Books 1960), p.266-7
↑  p.127-8 Bray,
↑  Brøndsted, p.265
↑  p.128 Bray,
↑  Brøndsted, p.266
↑  E.O.G. Turville-Petre,p251
↑  E.O.G. Turville-Petre,p.251
↑  http://en.natmus.dk/historical-knowledge/denmark/prehistoric-period-until-1050-ad/the-viking-age/religion-magic-death-and-rituals/the-viking-blot-sacrifices/
↑  Bray, p.125-6
↑  E.O.G. Turville-Petre,p.255
↑  https://cliojournal.wikispaces.com/Religious+beliefs+and+rituals+of+the+Vikings
↑  E.O.G. Turville-Petre, p.253-255
↑  E.O.G. Turville-Petre, p.255
↑  p.126-7 Bray,
↑  p.127 Bray,
↑  p.127 Bray,
↑  Bray, p.127
↑  E.O.G. Turville-Petre, p.260-261
גן אנגלי

גשר בסגנון פלדיאני בפארק פריור בעיר באת'
מבנה מונופטרלי בסגנון יווני בגן האנגלי במינכן
גן אנגלי הוא סגנון גן שהתפתח באנגליה במאה ה-18 ונפוץ מאוד בעיקר בה. המושג הוא גישה באדריכלות נוף המבדיל בין שני סגנונות גנים אירופאים נוספים – הגן האיטלקי שהתפתח ברנסאנס והגן הצרפתי הרשמי שהיה נפוץ מאוד בבארוק הצרפתי.
עיקר תפישת התכנון של הגן האנגלי הוא ניסיון לייצר חיק טבע ארכאי ורומנטי, שלו מראה טבעי אך מושלם מבחינת התחושה לאדם הנמצא בו. הגנים האנגליים מאופיינים במרבצי דשא גדולים, שתילת עצים בלתי סדורה, הקמת בריכות נוי בעלות מראה טבעי וייצור מלאכותי של טופוגרפיה אשר מתוכנת בקפידה על אף שלא נראית ככזאת. עקרונות התכנון כללו יצירה של נופים מלאכותיים בעלי מראה טבעי המעצימים את יופיו של הטבע, שילוב הרמוני של צמחייה ובינוי עם מרחבים פתוחים ומבטים מתוכננים בכיוונים מסוימים החושפים מקומות שונים דרך עצים או דרך גבעות קטנות. על מנת לשמור על מראהו הטבעי של הגן אך במקביל למנוע חדירת חיות בר אליו שעלולות לסכן את בני האדם, בגנים רבים נחפרו תעלות מים קטנות שהוסתרו בין העצים ומנעו את כניסתן.
בתקופת הרומנטיקה של המאה ה-19, ועל רקע תנועת התחייה הגותית באירופה, בגנים אנגליים רבים הוצבו במכוון הריסות מזויפות של מבנים גותיים עתיקים כביכול אשר כוסו חלקית בצמחייה והפכו לחלק מהנוף. גם הריסות של מבנים קלאסיים עתיקים הוצבו בגנים שונים ונבנו הרוסים במכוון.
גנים אנגליים רבים נמצאים בלונדון, באת' ומקומות רבים נוספים באנגליה. אדריכלי נוף אנגליים בולטים אשר תכננו גנים רבים הם סטפן שוויצר (1682–1745), ויליאם קנט (1685–1748), צ'ארלס ברידג'מן, קאפביליטי בראון (1716–1783), ג'ון ואנברו (1664–1726) ולוקאס פיטרס רודבארד. גנים רבים מהמאה ה-19 תוכננו גם על ידי דסימוס ברטון (1800–1881).
הגן האנגלי הוא מאפיין חשוב של התרבות האנגלית והוא מהווה תפאורה ביצירות אמנות, ספרות וקולנוע אנגליות רבות.
הגן האנגלי במינכן הוא אחד הגדולים והמפורסמים בעולם המתאפיין באדריכלות נוף מסוג זה. הדוגמה הקרובה ביותר לגן אנגלי הקיימת בישראל היא פארק הירקון בתל אביב.
ראו גם

גן צרפתי
גן סיני
גן יפני
עיר גנים
פארקים בלונדון
אדריכלות הבארוק
גלוקוז 6-פוספטאז

גלוקוז-6-פוספט
גלוקוז
גלוקוז 6-פוספטאז הוא אנזים המשתתף במסלול הגלוקונאוגנזה (מסלול מטבולי בו נוצרת מולקולת גלוקוז מפחמימות קטנות יותר, תוך השקעת אנרגיה). אנזים זה מזרז את ריאקצית ההידרוליזה של הפוספט מגלוקוז-6-פוספט. תגובה זו מאפשרת את יציאת הגלוקוז מהתאים (בעיקר תאי כבד) באמצעות נשא גלוקוז למחזור הדם, ובכך מגדילה את כמות הגלוקוז החופשי בדם.
מיקום

גלוקוז 6-פוספטאז מבוטא בכליה ובכבד ומעורב בתפקיד איברים אלו בשמירת ההומאוסטזיס של גלוקוז. הוא ממוקם על הממברנה הפנימית של הרשתית תוך-פלזמית (רתיקולום אנדופלסמתי) בכבד ובכליה. המוח והשרירים אינם מכילים גלוקוז 6-פוספטאז וכתוצאה מכך מרבית מולקולות הגלוקוז-6-פוספט הנמצאות בתאים אלה מנוצל להפקת ATP באמצעות מסלול הגליקוליזה.

החוקרים סורהולט (Surholt) ונושלאם (Newsholme) טוענים כי ניתן למצוא פעילות של גלוקוז 6-פוספטאז גם במגוון רחב של שרירים בממלכת החי, אך טענה זאת מצויה במחלוקת.
חשיבות קלינית

מחסור בגלוקוז 6-פוספטאז כתוצאה מפגם גנטי מאפיין את מחלת פון-גירקה (von Gierke's disease), הגורמת לאגירת יתר של גליקוגן בכבד ובכליות.
ראו גם

גלוקוז
גלוקוז-6-פוספט
גלוקונאוגנזה
דו-קרב האצילות בוואדוץ

ב-1892, בוואדוץ, שבליכטנשטיין, נערך דו-קרב בין שתי בנות אצולה. דו-קרב זה נודע בכינוי "דו-קרב האמנציפציה" משום שכל המשתתפים היו נשים, כולל מנהלת הדו-קרב. שתי הניצות היו הנסיכה פאולינה פון מטרניך (אנ') האוסטרית והרוזנת הרוסיה אנסטסיה קילמנזג. השלישות שלהן היו הנסיכה שוורצנברג והרוזנת קינסק. מנהלת הדו-קרב הייתה הברונית לובינסקה הפולניה, בעלת תואר ברפואה, דבר נדיר באותה תקופה.
המחלוקת שהובילה לדו-קרב נסובה על סידור הפרחים בתערוכה - הנסיכה הייתה נשיאת הכבוד של התערוכה והרוזנת הייתה נשיאת ועד הגבירות של התערוכה. הניצות בחרו בחרבות ובקרב עד הפציעה המדממת הראשונה. מנהלת הדו-קרב, הברונית לובינסקה, בעלת ההכשרה הרפואית, הסבירה לניצות שפציעה קלה עלולה להסתבך בזיהום, בשל דחיפת בגד מזוהם אל תוך הפצע, לכן הציעה להן להילחם ללא בגדים בפלג גופן העליון, מה שאף יקל להבחין בפגיעה המדממת הראשונה. הנלחמות קיבלו את העצה וניגשו להילחם כשפלג גופן העליון עירום. כל הגברים הורחקו ממקום הדו-קרב.
בסיבוב השלישי הנסיכה נפצעה באפה, אך הקיזה דם מזרוע של הרוזנת. המלוות מיהרו להפסיק את הקרב והברונית טיפלה בפצעים. הנסיכה הוכרזה מנצחת ושתי הניצות התחבקו והתנשקו.
הדיווח על דו-קרב של נשים החשופות בפלג גופן העליון הצית דמיונות והנושא נידון רבות. הופקו גלויות המשחזרות את האירוע או אירועים דומים.
גרייט אולימפיקס

גרייט אולימפיקס היא קבוצת כדורגל מהעיר אקרה, בירת גאנה.  הקבוצה זכתה בשתי אליפויות גאנה ובשני גביעים גאנאיים כאשר תור הזהב של הקבוצה היה בעיקר בשנות ה-70 אך הקבוצה המשיכה להישאר מבין קבוצות החל העליון של טבלת הליגה הגאנאית הבכירה, למרות שלא שחזרה מאז שנות ה-70 את ימי הזוהר שלה.
תארים > בגאנה

אליפות הפרמייר ליג הגאנאי
הגביע הגאנאי
שחקנים מפורסמים

לריאה קינגסטון
גודווין אטרם
דניאל אדו
ריצ'רד קינגסטון
עמנואל אנסונג
צ'ארלס אסאמפונג טיילור
דניאל קוואיה
איסה אחמד
עזיז אנסה
מוחמד אחמד פולו
פיליפ קוטסו
גשם החזקות

| --- | --- |

 נתונים כלליים
 סוג:  חברה פרטית
 מייסדים:  יוסי מזרחי, שמגר ואקנין
 תקופת הפעילות:  2016–הווה (כ־8 שנים)
 חברות בנות:  גשם בפארק  גשם בעיר
 משרד ראשי:  ישראל טירת הכרמל, ישראל
 בעלות:  יוסי מזרחי, שמגר ואקנין
 ענפי תעשייה:  נדל"ן
 מנכ"ל:  שמגר ואקנין
  
 gl-re.co.il
 
גשם החזקות - יזמות נדל"ן והשקעות בע"מ היא חברת יזמות נדל"ן ישראלית, העוסקת בפיתוח, תכנון, שיווק, ביצוע וניהול פרויקטים של בנייני מגורים, שדרות מסחר, ומגדלי משרדים, בהיקפים של 11,000 יחידות דיור ב-24 ערים, ו-121,000 מ"ר של מסחר ותעסוקה בכל רחבי המדינה. שווי הפרויקטים של החברה עומדים על כ-7.310 מיליארד שקלים.
החברה הוקמה בשנת 2016 על ידי יוסי מזרחי ושמגר ואקנין, יזמים מתחום ניהול עסקאות נדל“ן.
ביוני 2020 הקימה גשם החזקות שתי חברות בת: "גשם בפארק" - חברה לביצוע ו-"גשם בעיר" - חברה להתחדשות עירונית.
באוגוסט 2020 החברה חתמה חוזה חסות עם קבוצת הכדורגל "בית"ר ירושלים" עבור 9 מיליון שקלים לתקופת זמן של כ-4 שנים.
הערות שוליים

↑  אודות, מתוך אתר החברה
↑  גיא בן זיו, ‏ספונסר חדש לבית"ר: חברת 'גשם החזקות', באתר ONE‏, 20 באוגוסט 2020
↑  אנגלינה יוסים, משה חוגג ספונסר חדש: 'גשם החזקות' תשקיע 9 מיליון שקל בחסות לבית"ר ירושלים, באתר אייס, 23 באוגוסט 2020
ערך זה הוא קצרמרבנושא חברות. אתם מוזמנים לתרום לוויקיפדיה ו.
גלריית דגלי אירופה

רשימה זו כוללת את הדגלים שבהם נעשה שימוש באירופה לפי קטגוריות ולפי סדר הא'-ב':
דגלים בינלאומיים

| דגל | תאריך אימוץ | שימוש | תיאור |
| --- | --- | --- | --- |
|  | 28 ביוני 2011 | דגל הארגון לשיתוף פעולה אסלאמי | הדגל לבן, עם סמל הארגון במרכזו. הסמל מורכב מסהר ירוק החובק גלובוס, שבמרכזו אבן הכעבה. |
|  | 26 במאי 1986 | דגל האיחוד האירופי | דגל כחול בעל מטען של 12 כוכבי זהב מחומשים המסודרים במעגל. |
|  | 1957/1958 | דגל האיחוד הכלכלי של אזור הבנלוקס | שילוב אלמנטים מדגלי שלוש המדינות המרכיבות את האיחוד: בלגיה, הולנד ולוקסמבורג |
|  | שנות ה-90 | דגל הסכם הסחר החופשי בין מדינות מרכז אירופה |  |
|  | 2015 | דגל הוועדה המרכזית לניווט השיט על הריין |  |
|  | 19 בינואר 1996 | דגל חבר המדינות |  |
|  | 1984 | דגל המועצה הנורדית |  |
|  | 1967 | דגל לה פרנקופוני |  |
|  | 14 באוקטובר 1953 | דגל נאט"ו | רקע כחול (פנטון 280) ובמרכזו מוטענת שושנת רוחות לבנה, עיגול לבן סביבה וארבעה קווים לבנים היוצאים ממנה. |
דגלים בינלאומיים > דגלי לאומים וקבוצות אתניות

| דגל | תאריך אימוץ | שימוש | תיאור |
| --- | --- | --- | --- |
|  | 15 באוגוסט 1986 | דגל האומה הסאמית (לפלנד) | דגל האומה הסאמית (לפלנד) |
|  | 1971 | דגל הצוענים | ארבעת הצבעים שבדגל (אדום, ירוק, צהוב וכחול) ידועים כצבעי הלאפים הלאומיים, נבחרו מכיוון שהופיעו בשכיחות על גאקטי, בגד לאפי מסורתי. על העיגול, כפי שמופיע על תופי השמאנים הלאפים. |
|  | 1842 | דגל הסורבים | טריקולור בצבעי הלאומיות הכלל-סלאבית, מורכב משלושה פסים אופקיים: כחול (למעלה), אדום (במרכז) ולבן (למטה). |
דגלי מדינות מוכרות חלקית או שאינן מוכרות

| דגל | תאריך אימוץ | שימוש | מדינה טוענת | תיאור |
| --- | --- | --- | --- | --- |
|  | 1991 | דגל אבחזיה | גאורגיה | בריבוע האדום, היד הפתוחה מייצגת את הלאומיות האבחזית. שבעת הכוכבים מעל היד מייצגים את שבע הנפות של אבחזיה. |
|  | 30 במרץ 1992 | דגל דרום אוסטיה | גאורגיה | טריקולור אופקי בצבעים לבן, אדום וצהוב. |
|  | 25 ביולי 2000 | דגל טרנסניסטריה | מולדובה | גרסה של דגל הרפובליקה הסובייטית הסוציאליסטית המולדובית. |
|  | 17 בפברואר 2008 | דגל קוסובו | סרביה | כולל שישה כוכבים לבנים המעוצבים בקשת מעל מפה זהובה של קוסובו על רקע כחול. ששת הכוכבים מסמלים את הקבוצות האתניות העיקריות במדינה. העיצוב מזכיר בצבעיו ובעיצובו את דגל בוסניה והרצגובינה. עוצב בהשראת דגלי האו"ם והאיחוד האירופי. |
|  | 7 במרץ 1984 | דגל צפון קפריסין | קפריסין | הדגל מהווה למעשה היפוך צבעיו של דגל טורקיה - סהר אדום על רקע לבן, בתוספת שני פסים אדומים מאוזנים בראשו ובתחתיתו. |
ראו גם

גלריית סמלי אירופה
דגל אירופה
גני גד

|  מידע |
| --- | --- |
 עיר:  בני ברק
 קואורדינטות:  32°05′24″N 34°50′41″E﻿ / ﻿32.09001111°N 34.84465°E﻿ / 32.09001111; 34.84465
 שכונות נוספות בבני ברק
  מפת מיקום  מפה דינמית   (למפת גוש דן מוגדלת) גני גד(למפת גוש דן רגילה) גני גד(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גני גד(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום גני גד  he גני גדhe גני גדמפת  __ בני ברק (in English: Bnei Brak) [‌גוש דן וסביבותיו‌]מצפון: __ תל אביב-יפו (in English: Tel Aviv) ממזרח: __ פתח תקווה (in English: Petah Tikva), __ גבעת שמואל (in English: Giv'at Shmuel) מדרום וממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
גני גד היא שכונה במזרח העיר בני ברק בסמוך למחלף גהה.
תולדות השכונה

השכונה נבנתה באמצע שנות ה-60 כשכונה של דיור עממי לחילונים.
בשכונה נבנו דירות של 3 חדרים ב-17 בניינים בני 3 קומות ו-12 דירות. השכונה שווקה כנמצאת "על גבול רמת גן"" וכ-"גם בעיר וגם מחוץ לעיר" והובטח לרוכשים שהשכונה תחובר לכביש גהה או לרחוב ז'בוטינסקי. עירית בני ברק הביעה מורת רוח על כך שהחברה מסתירה בפרסומיה את העובדה שמדובר על שכונה בבני ברק. הרב נתן צבי פרידמן, רבה של שיכון ה', המליץ לחברה להדגיש בפרסומיה את הקרבה לשכונה, ה"עשירה בבתי מדרש, מוסדות חינוך דתיים, מקוואות טהרה, ועוד". השכונה אוכלסה החל מסוף 1964 ובשנת 1968 החל לעבור בשכונה קו אוטובוס. בתחילת 1967 פורסם שיבנו בשכונה עוד 128 דירות לזוגות צעירים תושבי בני ברק.
המצאות השכונה בעורפה של שכונה דתית (כיום חרדית) שיכון ה' אשר אנשיה הבהירו שלא ירשו מעבר בתוכה ברכב בשבת, דרשה הכנת מוצא מהשכונה לכביש הראשי. בשנים הראשונות התקיים מוצא מהשכונה ישירות לכביש גהה. אולם עם הרחבת כביש גהה חסמה מע"צ את הגישה לכביש גהה, שכן כביש בינעירוני אינו אמור להתחבר לרחובות עירוניים. בעקבות זאת פרצה עיריית בני ברק דרך עפר מהשכונה לרחוב ז'בוטינסקי. אולם עם התחלת העבודות על מחלף גהה בשנת 1970, נחסם דרך העפר והתושבים נותרו ללא מוצא משכונתם בשבת. ביולי 1970 פנו התושבים לבג"ץ אשר הוציא צו על תנאי בעניין. בדצמבר 1970 הושגה פשרה זמנית, על פיה המצב הזמני הוקפא והנושא הועבר לרשויות התכנון להכרעה.
בשנת 1999 כשכביש גהה הורחב, נבנה על ידי מע"צ קיר אקוסטי בין בתי השכונה לכביש, כדי למנוע רעש ופיח מבתי השכונה.
בשכונה קיים בית מדרש "היכל יצחק" בראשות האדמו"ר מספינקא גני גד.
הערות שוליים

1 2  גני גד - פינת החמד של אזור דן, מעריב, 7 באפריל 1964
הונה הנפרע של כלל מעל 50 מליון ל"י, מעריב, 12 בינואר 1965
↑  קרית גנים חדשה בגבול ר"ג, דבר, 3 בינואר 1964
↑  גם בעיר וגם מחוץ לעיר, דבר, 15 בפברואר 1965
↑  חברת "גד" מתעלמת מבעלות עירית בני־ברק על שכ' "גני גד", הצופה, 1 בינואר 1964
↑  דיירים מספרים על דירה בגני גד, דבר, 14 במאי 1965
↑  אושרה הארנונה בבני ברק, דבר, 3 במרץ 1968
↑  שיכון לזוגות צעירים בבני ברק, הצופה, 7 בפברואר 1967
↑  יעקב העליון, בשבת, בשיכון, כלואים ללא מוצא, מעריב, 24 ביוני 1970
↑  צע"ת נגד שרי העבודה והתחבורה, דבר, 24 בספטמבר 1970
↑  תופסק עבודת הפיתוח בצומת כביש גהה, מעריב, 28 בדצמבר 1970
גריידי דיק

| --- | --- |
אין תמונה חופשית
 לידה:  20 בנובמבר 2003 (בן 20) ויצ'יטה, קנזס, ארצות הברית
 עמדה:  קלע, סמול פורוורד
 גובה:  1.98 מ'
 מספר:  1
 מכללה:  אוניברסיטת קנזס (2022–2023)
 דראפט:  בחירה מספר 13, 2023 טורונטו ראפטורס
 קבוצות כשחקן
 2023–:  טורונטו ראפטורס
 
גריידי ריד דיק (באנגלית: Gradey Reed Dick; נולד ב-20 בנובמבר 2003) הוא כדורסלן אמריקאי המשחק בעמדות הקלע והסמול פורוורד בטורונטו ראפטורס מליגת ה-NBA.
קריירה

דיק נולד וגדל בוויצ'יטה, קנזס, ושיחק בתיכונים מקומיים. לאחר שסיים תיכון, נבחר לשחק במשחק מקדונלד'ס אול-אמריקן ובנייקי הופ סאמיט, וזכה בפרסים נוספים. הוא קיבל הצעות מאוניברסיטאות רבות, ובחר לשחק עבור קבוצת הכדורסל של אוניברסיטת קנזס. בהופעת הבכורה שלו בקבוצה קלע 23 נקודות והוסיף 2 ריבאונדים, 2 חטיפות ואסיסט אחד בניצחון 89–64 על אומהה. בעונת 2022/2023 העמיד ממוצעים של 14.1 נקודות, 5.1 ריבאונדים, 1.7 אסיסטים ו-1.4 חטיפות למשחק. ב-31 במרץ 2023 הכריז כי יתמודד בדראפט 2023 ב-NBA. ונבחר ממקום ה-13.
הערות שוליים

↑  Adam Kradle, Kansas basketball star Gradey Dick has two years of high school left, but is already a high-level DI recruit, BVM Sports, ‏2020-07-01 (באנגלית אמריקאית)
↑  Kansas commit Gradey Dick wins Gatorade National Boys Basketball Player of the Year, Yahoo Sports (באנגלית אמריקאית)
↑  Sunrise star Gradey Dick named McDonald's All-American, www.kake.com (באנגלית)
↑  USA team set for Nike Hoop Summit, 247Sports (באנגלית אמריקאית)
↑  News Release, Gradey Dick wins Gatorade National Player of the Year award, https://www.kwch.com, ‏2022-03-22 (באנגלית)
↑  Gradey Dick Earns Gatorade National Boys Basketball Player of the Year, SLAM, ‏2022-03-23 (באנגלית)
↑  Class of 2022 Kansas target Gradey Dick transferring to Sunrise Academy | Tale of the Tait, KU Sports, ‏6 באוגוסט 2022
↑  Matthew Winick, 5-star forward Gradey Dick commits to Kansas, theScore.com (באנגלית)
↑  Kansas freshman Dick declares for NBA draft, ESPN.com, ‏2023-03-31 (באנגלית)
דאל

ערך זה עוסק במאכל הודי. אם התכוונתם למשמעות אחרת, ראו .
| --- | --- |

 
 מאכלים
 סוג:  רכיב קולינרי, שעועית 
 
תבשיל דאל המבוסס על עדשים
דאל (בהינדי: दाल; בבנגלית: ডাল או দাল) הוא מאכל הודי המבוסס על קטניות, בדרך כלל עדשים, שעועית או אפונים ולעיתים גם גרגירי חומוס או מש. הדאל הוא מאכל מקובל בהודו, פקיסטן ובנגלדש. בדרום הודו, מהווה הדאל גם את אחד ממרכיבי הסמבאר. מקור שמו של המאכל במילה בשפת הסנסקריט שפירושה "לחלק". בדרך כלל הוא נאכל לצד אורז וירקות או רוטי.
ג'ון רובינסון (מתופף)

| --- | --- |

 לידה:  29 בדצמבר 1954 (בן 69) קרסטון, ארצות הברית 
 שם לידה:  ג'ון פרדריק רובינסון
 מוקד פעילות:  ארצות הברית 
 תקופת הפעילות:  מ-1978 
 מקום לימודים:  מכללת ברקלי למוזיקה 
 סוגה:  רוק, פאנק, פופ
 כלי נגינה:  תופים
 www.johnjrrobinson.com
 פרופיל ב-IMDb
 
ג'ון פרדריק רובינסון (באנגלית: John Frederick Robinson; נולד ב-29 בדצמבר 1954), הידוע בשם הבמה ג'ון "ג'יי. אר." (JR) רובינסון הוא מתופף ונגן סשן אמריקאי. הוא מוכר מעבודתו עם קווינסי ג'ונס, מהשתתפותו באלבום המולטי-פלטיניום של מייקל ג'קסון "Off the Wall" ומנגינתו בסינגל הצדקה "We Are the World".
ביוגרפיה

רובינסון נולד בקרסטון, איווה ולמד במכללת ברקלי למוזיקה בבוסטון.
רובינסון הוציא שני אלבומי סולו: Funkshui ‏(2004) ו-Platinum ‏(2007) וניגן בפסקולים רבים של סרטי קולנוע. שמו נכנס להיכל התהילה של הרוקנרול של התאחדות המוזיקה של איווה בשנת 2005.
רובינסון מנחה את תוכנית הרדיו "Vinyl Night" ברדיו EnterTalk.
דיסקוגרפיה > עם להקת רופוס

Numbers
Masterjam
Party 'Til You're Broke
Camouflage
Seal in Red
Stompin' at the Savoy – Live ( זכייה בפרס הגרמי בשנת 1983 עם השיר "Ain't Nobody")
דיסקוגרפיה > כנגן סשן

אנייטה פלטסקוג (I Stand Alone)
אניטה בייקר (Rapture – "No One in the World"‎)
ברברה סטרייסנד ("Timeless" tour)
בוז סקאגס (Other Roads)
באפי סיינט-מארי (Coincidence and Likely Stories)
צ'אקה קאן (I Feel for You)
שיקגו (Chicago 17)
קרטיס סטיגרס (Curtis Stigers)
דאפט פאנק (Random Access Memories)
דייוויד בנואה (Shadows)
דייוויד פוסטר (Hit Man: David Foster & Friends)
דייוויד לי רוט ("Just a Gigolo", "California Girls")
DeBarge‏ (Rhythm of the Night)
דונה סאמר (Donna Summer)
אריק קלפטון ("Change the World")
ג'ורג' בנסון (Give Me the Night, While the City Sleeps...‎)
גרג פילינגנס (Pulse)
הרבי הנקוק (Magic Windows, Lite Me Up)
ג'ון פוגרטי (Eye of the Zombie, Centerfield)
ג'ניפר לאב יואיט (Let's Go Bang)
קארן קרפנטר (Karen Carpenter)
לורה ברניגן (Self Control)
ליונל ריצ'י (Lionel Richie, Can't Slow Down – "All Night Long (All Night)", Dancing on the Ceiling – "Dancing on the Ceiling", "Say You, Say Me"‎)
ליסה סטנספילד (Seven)
לואיס מיגל (20 Años)
מדונה (Like a Prayer – "Express Yourself"‎)
מייקל ג'קסון (Off the Wall, Bad)
מייק אולדפילד (Tubular Bells II), ("Man on the Rocks")
נטלי קול (Stardust)
פטריס ראשן (Watch Out)
פאטי אוסטין (Every Home Should Have One – "Baby, Come to Me", Patti Austin, The Real Me)
פיטר סטרה ("One Good Woman")
האחיות פוינטר (Black & White – "Slow Hand", So Excited! – "I'm So Excited", Break Out)
קווינסי ג'ונס (The Dude, Back on the Block, Q's Jook Joint, From Q With Love)
רוד סטיוארט (Vagabond Heart – "Rhythm of My Heart")
סדאו ווטנאבה (Maisha, Birds of Passage)
סיל (Seal)
סטיב וינווד (Back in the High Life – "Back in the High Life Again", "The Finer Things", "Higher Love", Roll with It)
סרז'יו מנדז (Confetti)
האחים ג'ונסון (Light Up the Night – "Stomp!", Winners, – "The Real Thing"‎)
USA For Africa‏ - We Are the World
וילסון פיליפס (Wilson Phillips with No. 1 singles "Hold On", "Release Me", "You're in Love"‎)
הערות שוליים

↑  "John JR Robinson". מכללת ברקלי למוזיקה. אורכב מ-המקור ב-2019-02-28. נבדק ב-28 ביולי 2013. {{cite web}}:  (עזרה)
↑  "Vinyl Night Radio Show with drummer John "JR" Robinson". EnterTalk Radio. אורכב מ-המקור ב-2019-06-22. נבדק ב-20 באפריל 2019. {{cite web}}:  (עזרה)
| --- | --- |
בקרת זהויות :  PLWABN: 9810551427805606  BnF: cb13937176z (data)  GND: 134499492  ISNI: 0000 0001 1963 2989  LCCN: n82137879  MusicBrainz: 0c7c672d-626d-4337-ac2c-9a06fbec476f  SUDOC: 199676356  VIAF: 57145970122232251130   WorldCat (עם VIAF): 57145970122232251130
גלנדייל (קליפורניה)

גלנדייל (באנגלית: Glendale) היא עיר במחוז לוס אנג'לס, מדינת קליפורניה ושייכת למטרופולין של לוס אנג'לס.
העיר שוכנת מזרחית ללוס אנג'לס, כאשר 'הרי ורדוגו' (שהן לא יותר מגבעות) מפרידות בין שתי הערים. במפקד האוכלוסין שנערך בשנת 2013 חיו בה 196,021 תושבים. כיום חיים בערך 210,000 מה שהופך אותה לעיר השלישית בגודלה במחוז לוס אנג'לס והעיר ה-17 בגודלה במדינת קליפורניה.
היסטוריה

בשנת 1884 הוקמה במקום קהילה על ידי תושבי 'טרופיקו' שהחליטו לעזוב את העיירה שלהם ולעבור מעט צפונית ולהקים קהילה חדשה. הם החליטו לקרוא למקום החדש 'גלנדייל'. רק בשנת 1906 הוכרזה גלנדייל רשמית לעיר. 12 שנים מאוחר יותר, כאשר גדלה, סיפחה גם את העיירה 'טרופיקו' אליה. בשנת 1923 נבנה 'נמל תעופה גרנד סנטרל' אשר שירת את תושבי כל אזור לוס אנג'לס וזאת מכיוון שהיה נמל התעופה האזרחי הראשון להיבנות באזור לוס אנג'לס. נמל התעופה סיפק מקומות עבודה רבים לתושבי העיר. נמל התעופה נסגר בשנת 1959. מבנה הטרמינל הפך למוזיאון ומסלול ההמראה הפך לרחוב.
בשנת 1964, החליט מייסד המפלגה הנאצית האמריקאית, ג'ורג' לינקולן רוקוול, להעביר את המפקדה הראשית של מפלגתו בעיר. הסניף הראשי של המפלגה היה פעיל גם כאשר שככה המהומה סביב מפלגתו בשנות ה-60 ופעל עד תחילת שנות ה-80 במרכז העיר.
גאוגרפיה

גלנדייל ממוקמת במפגש בין שני עמקים גדולים: עמק סן גבריאל ועמק סן פרננדו, מזרחית ללוס אנג'לס. העיר שוכנת על שטח של 79.4 ק"מ רבועים. היא גובלת ב'לה קנדה פלינטרידג',לה קסנטה' וטויונגה מצפון הממוקמות ברכסי הרים, שכונת אטווטר וילג' השייכת ללוס אנג'לס מדרום, פסדינה ושכונת יוקרה 'אגיל רוק' של לוס אנג'לס ממזרח והעיר ברבנק ממערב.
דמוגרפיה

בעיר חיה אוכלוסייה ארמנית ענפה והיא האוכלוסייה הארמנית הגדולה ביותר בארצות הברית. הקהילה הארמנית התבססה היטב בעיר. מסעדות ארמניות רבות קיימות בעיר, שלטי חוצות בארמנית ובתי ספר ארמנים. האוכלוסייה מפוזרת בכל רחבי העיר, משכונות יוקרה בצפון העיר עד שכונות בעלות מעמד סוציו-אקונומי נמוך עד בינוני בדרום העיר.
מדי שנה ב-24 באפריל הקהילה הארמנית מציינת את יום האזכרה לרצח העם הארמני בטקסים ובכך שארמנים נמנעים מללכת לעבודה ולבתי ספר, דגלים ארמנים נתלים בחלונות בתים ומכוניות והדגל על גג עיריית העיר יורד לחצי תורן.
כלכלה ותעשייה

בין שנות ה-20 עד סוף שנות ה-50 של המאה ה-20, 'נמל תעופה גרנד סנטרל' היה המעסיק העיקרי של תושבי העיר. מאז שנסגר נאלצו רבים לחפש מקומות עבודה חדשים ופרנסי העיר נאלצו למשוך אליהם תעשייה חדשה.
כיום, באזור התעשייה של גלנדלה יש מפעלים של מספר חברות בינלאומיות חשובות כגון: Nero, נסטלה ועוד.
בשנת 1994, הקימו סטיבן ספילברג, ג'פרי קצנברג ודייוויד גפן את אולפני דרימוורקס בעיר. מה שקידם אותה מאוד. כמה שנים מאוחר יותר גם חברת וולט דיסני הקימה קמפוס גדול בעיר.
בשנת 2008 נפתח "אמריקנה אט ברנד", שהוא פרויקט מגורי יוקרה וקניון גדול במרכזה של העיר. הפרויקט מכיל 75 חנויות ומסעדות, 338 דירות יוקרה ומרכז קולנוע עצום עם 18 אולמות קולנוע ו-3,000 מושבים. המרכז המסחרי החדש נחשב למרשים ביותר, ובאים אליו מבקרים רבים, ביניהם ידוענים מהוליווד.
אתרים מעניינים

בבית קברות 'פורסט לון' שבתחומי העיר קבורים אנשים מפורסמים רבים כגון: לה וורן סופי אנדרוז מהאחיות אנדרוז, תידה בארה, ליימן פרנק באום, המפרי בוגרט, נט קינג קול ועוד. בבית קברות זה צולם חלק מהסרט "אמריקה לאן?" (1965), שהוא סאטירה על תרבות הקבורה בארצות הברית.
בנוסף שוכן בו מוזיאון של מוצרי אומנות כמו ציורים, פסלים וחפצים המייצגים מקומות שונים בעולם. המוזיאון מתחלק לאזורים כגון: המזרח התיכון, דרום-מזרח אסיה, אוסטרליה, אוקיאניה, מערב אירופה, מזרח אירופה ועוד.
הספרייה המקומית כוללת בתוכה מידע היסטורי רב על העיר ופיתוחה במשך השנים ובנוסף יש בה כמות גדולה של ספרים על חתולים (יותר מ-20,000). הספרים נתרמו בשנות ה-50 של המאה ה-20 על ידי 'מועדון חובבי חתולים'.
פשע

גלנדייל עצמה נחשבת כעיר בטוחה יחסית אך השכונות הדרומיות שלה סובלות מאחוז פשע גבוה יחסית לשאר חלקי העיר וזאת בעיקר בגלל השכנות של השכונות הללו עם השכונות של צפון-מזרח לוס אנג'לס. עיקר פשע הוא של כנופיות רחוב. בעבר היו בגלנדייל כ-30 כנופיות רחוב שהגיעו לשיאן בשנות ה-90. בסוף שנות ה-90 המשטרה החלה לבצע מעצרים רבים והורידה את כמות הכנופיות ל-5 כנופיות בלבד בתחומי העיר, רובן היספניות. מלחמות בין כנופיות הן המכה הגדולה ביותר של לוס אנג'לס ופרבריה.